ດາວໂຫຼດ App CRI-FM93 ລະບົບ IOS
ດາວໂຫຼດ App CRI-FM93 ລະບົບ Android
ຕາມຂ່າວCRI: ຕອນບ່າຍຂອງວັນທີ 12 ຕຸລານີ້,ທ່ານສີຈິ້ນຜີງ, ປະທານປະເທດຈີນໄດ້ເຂົ້າຮ່ວມກອງປະຊຸມສຸດຍອດຜູ້ນຳປະເທດພາຄີໃນ “ສົນທິສັນຍາວ່າດ້ວຍຊີວະນານາພັນ” ຄັ້ງທີ 15 ຫຼື COP15 ໂດຍຜ່ານວີດີໂອແລະໄດ້ກ່າວຄຳປາໄສສຳຄັນ, ໂດຍຮຽກຮ້ອງໃຫ້ປະຊາຄົມໂລກເພີ່ມທະວີການຮ່ວມມືກັນ, ສ້າງປະຊາຄົມຮ່ວມຊີວິດເຖິງໜ່ວຍໂລກຮ່ວມກັນ.
ທ່ານຈ້າວລີ້ຈ່ຽນ, ໂຄສົກກະຊວງການຕ່າງປະເທດຈີນໄດ້ກ່າວໃນເວລາຕອບຄຳຖາມທີ່ກ່ຽວຂ້ອງກັບ COP15 ໃນກອງປະຊຸມຂ່າວວ່າ, “ໃນກອງປະຊຸມສຸດຍອດ, ທ່ານປະທານສີຈິ້ນຜີງໄດ້ບັນລະຍາຍກ່ຽວກັບປັນຫາຂອງຍຸກສະໄໝນີ້ທີ່ວ່າ “ມະນຸດຕ້ອງສ້າງປະຊາຄົມຮ່ວມຊີວິດເທິງໜ່ວຍໂລກແນວໃດ” ດ້ວຍວິໄສທັດເບິ່ງກວ້າງມອງໄກ, ແລະໄດ້ສະເໜີໃຫ້ສ້າງບ້ານເມືອງຂອງໂລກທີ່ມະນຸດແລະທຳມະຊາດດຳລົງຊີວິດຮ່ວມກັນໄດ້ຢ່າງກົມກຽວ, ມີການເຕີບໂຕຮ່ວມກັນດ້ວຍການປະສານສົມທົບກັນລະຫວ່າງເສດຖະກິດ, ສິ່ງແວດລ້ອມແລະການພັດທະນາຮ່ວມກັນຂອງບັນດາປະເທດໃນໂລກ”. ທ່ານປະທານສີຈິ້ນຜີງໄດ້ຕອບຄຳຖາມທ່ສັບສົນຂອງຍຸກສະໄໝນີ້ທີ່ວ່າ “ມະນຸດຕ້ອງສ້າງປະຊາຄົມຮ່ວມຊີວິດເທິງໜ່ວຍໂລກຮ່ວມກັນແນວໃດ” , ທ່ານຮຽກຮ້ອງໃຫ້ຖືເອົາການສ້າງຄວາມສິວິໄລດ້ານນິເວດເປັນທິດຊີ້ນຳ, ປະສົມປະສານການພົວພັນລະຫວ່າງມະນຸດກັບທຳມະຊາດ; ຖືເອົາການຫັນປ່ຽນຮູບແບບການພັດທະນາເປັນແບບສີຂຽວເປັນແຮງຂັບເຄື່ອນ, ຊຸກຍູ້ການພັດທະນາໂລກແບບຍືນຍົງ ; ຖືເອົາຄວາມສຸກຂອງປະຊາຊົນເປັນໃຈກາງ, ຊຸກຍູ້ຄວາມຍຸດຕິທຳແລະຄວາມເປັນທຳໃນສັງຄົມ ; ຖືເອົາກົດໝາຍສາກົນເປັນພື້ນຖານ, ປົກປ້ອງລະບົບການບໍລິຫານສາກົນທີ່ຍຸດຕິທຳແລະສົມເຫດສົມຜົນ.